เด็กแนว Afternoon – บล.เออีซี
ITEL ดูเหมือนว่าจะโตอย่างโดดเด่นมาก เพราะปัจจุบัน การเช …
19 มิ.ย. 2560

ITEL ดูเหมือนว่าจะโตอย่างโดดเด่นมาก เพราะปัจจุบัน การเชื่อมต่อแบบไร้สาย การจัดเก็บข้อมูล การสื่อสารผ่านโทรคมนาคม และการ On line ระบบต่างๆ ถือว่ามีความจำเป็นอย่างมาก ซึ่งเข้าทางไอเทล พอดีเปี๊ยบเลย เพราะบริษัทมีความชำนาญในการให้บริการ และติดตั้งใยแก้วนำแสง ซึ่งล่าสุดได้งานไปหลายงาน เช่น ติดตั้งระบบให้กับ MTLS ราว 2,000 สาขา นอกจากนี้เตรียมรับงานใหญ่ คือการวางเคเบิ้ลใต้น้ำ เพื่อเชื่อมต่อ ไทย พม่า และสิงคโปร์ โปรเจคนี้คาดว่ารับงานเร็วๆ นี้ นอกจากนี้กำลังจะรับงานการวางระบบ ให้กับ 7-11 และ Big C เท่ากับว่า งานในมือตอนนี้ทะลัก และทุบสถิติที่เคยมีมา ผู้บริหารจึงตั้งเป้าการขยายตัวของรายได้ถึงระดับ 30% สบายๆ
ปีที่ผ่านมาทำรายได้ที่ 800 ล้านบาท คาดว่าปีนี้ทะลุพันล้านบาท นิ่มๆ เลย ซึ่งจะเห็นกำไรลุ้น 3 หลักเป็นครั้งแรกของบริษัทได้นั่นเอง ขณะที่กราฟลงต่ำ และเข้าสู่แนว bottom โดยสร้างรูปสามเหลี่ยมขณะที่ MACD ก่อตัวเป็น Triple Divergence ครบสามครั้งคือจังหวะซื้อสะสมจริงจัง เพราะจะขึ้นแรง มีแนวต้านสำค้ญ 5.14 และ 5.34 บาท กราฟแบบนี้ต้องสะสมแล้วนะ เพราะหากวิ่งผ่านสามเหลี่ยมเมื่อไร ไล่จับกันไม่ทันแน่เลย